กลยุทธ์การลงทุน ต.ค. >> รอสัญญาณกลับตัว
8 ตุลาคม 2565

กลยุทธ์การลงทุน ต.ค. >> รอสัญญาณกลับตัว
คงเป้า SET ปี 2565 ไว้ที่ 1,740 
เรามีมุมมองเชิงบวกต่อตลาดหุ้นไทย เนื่องจากอัตราเงินเฟ้อได้แตะระดับสูงสุดแล้ว แนวโน้มการเติบโตที่ค่อนข้างดีขึ้น และปัจจัยพื้นฐานที่แข็งแกร่ง ซึ่งน่าจะช่วยให้ตลาดสามารถต้านทานปัจจัยลบอย่าง ความเสี่ยงด้านภูมิรัฐศาสตร์ ราคาอาหารที่สูงขึ้น และผลกระทบจากภายนอกอื่นๆ เป้า SET Index ของเราที่ 1,740 อิงตามประมาณการกำไรต่อหุ้น (EPS) ปี 2566 ที่ 109.12 บาท และ EYG ที่ 3.42% (-0.875SD) ประมาณการ EPS ถูกปรับลดลง 0.7% MoM ขณะที่เราคงประมาณการผลตอบแทนพันธบัตรรัฐบาลไทย อายุ 10 ปี ไว้ที่ 2.9% สำหรับสิ้นปี 2565 เราคาดว่า SET Index จะซื้อขายในช่วง 1,540-1,665 จุด ในเดือน ต.ค. คิดเป็น PER ปี 2566 ที่ 14.3 เท่า-15.5 เท่า (หรือค่าเฉลี่ยที่ +0.5 SD) 
รอคอยสิ่งที่ดีใน 4Q65 
เราคาดว่าตลาดหุ้นไทยจะทำผลงานได้ดีกว่า ท่ามกลางแรงเทขายจากทั่วโลก โดยได้รับแรงหนุนจากแรงกดดันด้านเงินเฟ้อที่ผ่อนคลายลงจากราคาพลังงานที่ลดลง แนวโน้มการเติบโตที่ดีขึ้นจากจำนวนนักท่องเที่ยวขาเข้าที่เพิ่มขึ้น อัตราดอกเบี้ยที่ต่ำ เงินบาทที่อ่อนค่าลง งบประมาณสำหรับมาตรการกระตุ้นเศรษฐกิจของรัฐบาล โครงการโครงสร้างพื้นฐาน และแคมเปญการหาเสียงเลือกตั้ง เราคาดว่าผู้ส่งออกและภาคการท่องเที่ยวของไทยจะได้รับประโยชน์จากการผ่อนคลายนโยบายโควิดเป็นศูนย์ของจีนที่อาจเกิดขึ้น รวมถึงการเปิดประเทศอีกครั้งหลังการประชุมสมัชชาใหญ่พรรคคอมมิวนิสต์จีนครั้งที่ 20 เนื่องจากจีนจำเป็นต้องผ่อนคลายนโยบายภายในประเทศที่เป็นตัวกดเศรษฐกิจ เพื่อเตรียมพร้อมสำหรับการเติบโตของเศรษฐกิจโลกที่ชะลอตัว เราเชื่อว่าการเจรจาและการหยุดยิงในยูเครนจะผ่อนคลายความกังวลด้านความปลอดภัย และความเสียหายทางเศรษฐกิจของทุกฝ่าย และคาดว่าจะเห็นพัฒนาการจากการประชุม G20 ในเดือน พ.ย.2565 ขณะที่ปัจจัยเสี่ยงที่สำคัญในช่วงที่เหลือของปี 2565 คือ
1) ภาวะเงินเฟ้อที่สูงอย่างต่อเนื่องที่อาจทำให้ธนาคารกลางสหรัฐ (Fed) ต้องบังคับใช้นโยบายที่เข้มงวดมากขึ้น
2) ความเสี่ยงจากภาวะเศรษฐกิจถดถอยทั่วโลก 
3) ราคาน้ำมันที่สูงขึ้นในช่วงฤดูหนาวจากอุปทานตึงตัวจะทำให้อัตราเงินเฟ้อสูงขึ้น 
4) การชุมนุมประท้วงทางการเมืองที่ทวีความรุนแรงขึ้นอาจส่งผลกระทบต่อจำนวนนักท่องเที่ยวขาเข้า
หุ้นเด่นธีมการลงทุน 5 แบบ คือ       
ผู้เล่นที่ได้ประโยชน์จากการที่จีนเปิดประเทศ (SCGP EKH AOT ERW และ ANAN) 
ความเป็นไปได้ที่จีนจะผ่อนคลายนโยบายโควิดเป็นศูนย์และกลับมาเปิดประเทศอีกครั้งจะช่วยเพิ่มราคากระดาษของ SCGP จำนวนคนไข้ที่มาทำ IVF ของ EKH จำนวนผู้โดยสารของ AOT อัตราการเข้าพักและค่าห้องพักของ ERW และยอดขายของ ANAN
ผู้เล่นธีมการประมูล RE ใหม่ จำนวน 5,203 เมกะวัตต์ และคาร์บอนเครดิต (EA และ SSP) 
โรงไฟฟ้าพลังงานหมุนเวียนจะได้ประโยชน์จากธีมเหล่านี้
ผู้เล่นที่ได้ประโยชน์จากการเลือกตั้ง (KKP SAWAD CK และ PLANB) 
คาดรัฐบาลจะอนุมัติมาตรการกระตุ้นเศรษฐกิจและโครงสร้างพื้นฐานเพื่อกระตุ้นการบริโภคและการลงทุนในประเทศก่อนเลือกตั้ง 
ผู้เล่นธีม Anti-commodities (BGRIM RBF และ PTG) 
คาดว่าผู้เล่นธีม Anti-commodities เหล่านี้จะได้ประโยชน์จากต้นทุนวัตถุดิบที่ลดลงและราคาขายที่สูงขึ้นในไตรมาส 4/2565
ผู้เล่นธีมป้องกันความเสี่ยงต่อเงินบาทที่อ่อนค่าลง (ASIAN และ TU)
การอ่อนค่าลงทุก ๆ 1 บาทต่อดอลลาร์ฯ จะทำให้ upside ต่อกำไรปี 2566 ของ ASIAN และ TU เพิ่มขึ้น 11% และ 7% ตามลำดับ
เปิดพอร์ตลงทุน >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #การลงทุนหลักทรัพย์ #ผลตอบแทน #ข่าวหุ้น #Strategy